Ուսումնական կենտրոնի մեկ այլ տեղամասում նույն գումարտակի կապիտան Իգոր Բալասյանի վաշտի ստորաբաժանումներն էին: Նրանց գործնական պարապմունքի թեման էր՝ «Ջոկը ընթացքից հարձակման ժամանակ»: Մինչ առաջին դասակը պատրաստվում էր սկսելու պարապմունքը, մյուսներն ուսումնական կետերում թեմայի մանրամասներն էին վերհիշում: Այնուհետև վաշտի հրամանատարը ջոկերի հրամանատարներ՝ կրտսեր սերժանտներ Ռուդիկ Փափախչյանին, Գրիգոր Խաչատրյանին, Յուրա Ղազարյանին, Վարդգես Հունոյանին և մյուսներին մեկ անգամ ևս պարզաբանեց անելիքները, կատարեց անվտանգության կանոնների հրահանգավորում և մոտեցող գումարտակի հրամանատարին զեկուցեց անձնակազմի գործնական պարապմունքն սկսելուն պատրաստ լինելու մասին: Գումարտակի հրամանատարն էլ իր հերթին հիշեցրեց անվտանգության կանոնները, պատվիրեց հատկապես ուշադիր լինել հետևակի մարտական մեքենայի մեջ նստեցումը ճիշտ կազմակերպելու, դռները փակելու ժամանակ եւ հիշեցրեց զենքերի փողերը միշտ կրակադաշտի ուղղությամբ պահելու մասին: Երբ մարտական մեքենան մոտեցավ և փոքր-ինչ դանդաղեցրեց ընթացքը, կրտսեր սերժանտ Ռ. Փափախչյանը ջոկին հրամայեց վազքով հասնել և մտնել զրահատեխնիկայի խցիկ: Նստեցումը կատարվեց արագ և առանց խնդիրների: Որոշ տարածություն անցնելուց հետո ջոկը դուրս եկավ առաջ շարժվող ՀՄՄ-2-ից, բացազատվեց և սկսեց խոցել իրար հաջորդող թիրախները: Մայոր Ա. Աբրահամյանը և կապիտան Ի. Բալասյանը գոհ էին ջոկի գործողություններից: